۱۹۷۹ ایلینده‌کی ایران اینقیلابیندان سونرا ایران دؤولتی میلتلرآراسی جامیعه‌نین اعضاسی طرفیندن تروریستلره سیلاح، مالی حیمایه، تجهیزات، تعلیمات و گیزلی یئر وئرمه‌یه ایتیهاملانمیشدیر. ایران دؤولتلره باغلی اوْلمایان لوبنان حیزب اللهی، غزه‌ده‌کی حماس و فیلیسطینلی گوروهلار (ایسلامی جیهاد و فیلیسطین خالق قۇرتولوش جیبهه‌سی‌) کیمی   سیلاحلی تشکیلاتلارا تعلیمات، فاینانس و سیلاح ایله امن مکان تأمین ائتدیگینه ایتیهاملی اوْلموشدور. بو گوروهلار بیر سایی اؤلکه‌لر و میلتلرآراسی تشکیلاتلار طرفیندن ترور گوروهو کیمی تانینمیشدیر، آنجاق ایران بو گوروهلاری ایسراعیل ایشغالی‌نین قاباغیندا اؤزلریندن دیفاع ائتمک حاقینا مالیک اوْلان «میلی آزادلیق حرکتلری» حساب ائدیر. بیرلشمیش ایالتلر خاریجه ایشلر ناظیرلیگی، آیریجا ایران حیمایه‌سینده اولان عیراقین شیعه سیلاحلی گوروهلارین آمریکا اوْردوسو قارشیسیندا ترورچولوغوا و ایرانی قودس گۆجلری‌نین واسیطه‌سیله سیبرتروریزمه ایتیهاملی تانیمیشدیر.